**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO „DĖL RENGINIŲ ORGANIZAVIMO VIEŠOJO NAUDOJIMO TERITORIJOSE TAISYKLIŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai**

Sprendimo projektu:

– pripažįstamas netekusiu galios Klaipėdos miesto savivaldybės tarybos 2004 m. kovo 25 d. sprendimas Nr. 1-101 „Dėl renginių organizavimo viešojo naudojimo teritorijose taisyklių patvirtinimo“ (su visais pakeitimais);

– tvirtinamos naujos Renginių organizavimo viešojo naudojimo teritorijose taisyklės (toliau – Taisyklės).

Sprendimo projekto pagrindinis tikslas yra tobulinti teisinį reglamentavimą ir mažinti administracinę naštą.

Sprendimo projektu tvirtinamose Taisyklėse, be kita ko, siekiama: nustatyti kam netaikoma renginių organizavimo tvarka; nustatyti dėl kokių renginių sprendimą leisti organizuoti renginį priima renginių koordinatorius; patikslinti prašymo leisti organizuoti renginį pateikimo terminus; nustatyti terminus, per kuriuos renginio organizatorius turi pateikti papildomus dokumentus ir informaciją, kurie yra reikalingi sprendimui dėl leidimo išdavimo priimti; patikslinti atvejus, kada leidimas organizuoti renginį neišduodamas; patikslinti renginių organizatorių prievoles; numatyti atvejus kada renginio metu privaloma naudoti tik daugkartinio naudojimo nedūžtančią ar popierinę tarą; nustatyti maksimalią renginio trukmę; patikslinti atvejus, kada renginio organizatoriai privalo nutraukti renginį.

**2. Projekto rengimo priežastys ir kuo remiantis parengtas sprendimo projektas**

Sprendimo projektas parengtas atsižvelgiant į pasikeitusį teisinį reglamentavimą, renginių organizavimo praktiką ir siekiant tobulinti renginių organizavimo viešojo naudojimo teritorijose reikalavimus bei mažinti administracinę naštą.

**3. Kokių rezultatų laukiama**

Priėmus sprendimo projektą ir patvirtinus Renginių organizavimo viešojo naudojimo teritorijose taisykles, bus nustatyti aiškesni bendrieji renginių organizavimo Klaipėdos miesto viešojo naudojimo teritorijose reikalavimai, prašymų leisti organizuoti renginius pateikimo, nagrinėjimo, leidimų išdavimo tvarka ir terminai, renginio organizatorių ir dalyvių teisės, pareigos, atsakomybė. Tokiu būdu bus mažinama administracinė našta, tobulinamas teisinis reglamentavimas.

**4. Sprendimo projekto rengimo metu gauti specialistų vertinimai**

Sprendimo projektas derintas su Savivaldybės administracijos struktūrinių padalinių specialistais bei suinteresuotų institucijų atstovais. Neigiamų vertinimų negauta.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Neigiamų priimto sprendimo pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys**

Sprendimo projekto 2 punktu Klaipėdos miesto savivaldybės administracijos direktorius yra įpareigojamas parengti ir patvirtinti reikalingų dokumentų formas (prašymas leisti organizuoti renginį, leidimas organizuoti renginį ir kt.).

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai**

Šiam sprendimo projektui įgyvendinti papildomų lėšų nereikia.

**8. Kiti reikalingi pagrindimai ir paaiškinimai**

Nėra.

PRIDEDAMA. Teisės aktų išrašas, 1 lapas.

|  |  |  |
| --- | --- | --- |
| Viešosios tvarkos skyriaus vedėjas |  | Marius Poimanskis |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

36) taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

\_\_\_\_\_\_\_\_\_\_\_\_\_\_\_\_